**Pridajte sa k Software République a vytvorte mobilitu zajtrajška s ‘Mobility 4.0 Challenge’**

* **Atos, Dassault Systèmes, Orange, Renault Group, STMicroelectronics a Thales, členovia Software République predstavujú prvú otvorenú a inovatívnu výzvu.**
* **Súťaž odštartovala 6. septembra. Prihlásiť sa môžu začínajúce podniky, podnikatelia, stredné podniky, výskumné ústavy, akademická obec alebo ktokoľvek, kto sa chce stať súčasťou novej mobility.**
* **Uchádzači predložia svoje projekty pre udržateľnú a inteligentnú mobilitu na základe údajov poskytnutých členmi Software République.**
* **Je to unikátna možnosť pre účastníkov. Ich nápady sa môžu stať realitou s podporou 6 veľkých spoločností, ktoré sú súčasťou ekosystému Software République.**

Software République vznikla v apríli 2021. Odvtedy sa šiesti členovia zamerali na vývoj riešení a systémov pre mobilitu zajtrajška.

Na podporu inovácií v rámci otvoreného ekosystému organizujú Atos, Dassault Systèmes, Orange, Renault Group, STMicroelectronics a Thales spoločne novú súťaž s názvom: „The Mobility 4.0 Challenge by the Software République“. Jedná sa o vôbec prvý prípad, keď šesť veľkých európskych spoločností spojí svoje sily s cieľom poskytnúť údaje, odborné znalosti, technické nástroje, platformy na vytvorenie prototypu hardvéru a softvéru. Kandidáti tak majú príležitosť vytvoriť prelomové a hodnotné typy využitia mobility v Európe.

Uchádzači budú pracovať na jednej z piatich nižšie uvedených tém pomocou údajov poskytnutých členmi Software République:

* Zlepšenie skúsenosti používateľov s elektrickými vozidlami.
* Multimodálna dostupnosť.
* Inteligentná doprava.
* Kyber ochrana.
* Otvorené nápady.

Je to jedinečná príležitosť pre všetkých účastníkov, aby predložili svoje nápady hlavným hráčom v oblasti mobility. Vybraní kandidáti budú mať prístup k údajom, ktoré potrebujú pre svoj projekt. Podporovať ich budú odborníci zo šiestich spoločností, aby im pomohli sformulovať hodnotový návrh a vyvinúť prototyp ich myšlienky. Víťazi sa integrujú do Software République a budú participovať na výskume a vývoji zariadení. Okrem potenciálnych priemyselných príležitostí budú víťazi ťažiť z mediálnych výstupov na medzinárodne uznávanej technologickej výstave a kancelárskych priestoroch na jednom z partnerských sídiel spoločnosti Software République.

**Porota je zložená z členov Software** **République:**

* *Sophie Proust, EVP Group Chief Technology Officer, Atos Group*
* *Laurence Montanari, VP Transportation & Mobility Industry, Dassault Systèmes*
* *Frédéric Vacher, Head of Innovation 3DEXPERIENCE Lab, Dassault Systèmes*
* *Jean-Marc Lafond, IoT portfolio Director, Orange Innovation*
* *Luc Julia, Scientific Director, Renault Group*
* *Gilles Le Borgne, EVP Engineering, Renault Group*
* *Frédérique Le Grevès, Executive Vice President, France Public Affairs, STMicroelectronics & President and CEO, STMicroelectronics France*
* *Stéphane Royer, Group Chief Data Officer, Thales*

Záujemcovia majú šesť týždňov na to, aby sa prihlásili od 6. 9. do 13. 10. 2021.

Najlepšie žiadosti posunuté do fázy prototyp od 20. 10. do 20. 11. 2021.

Účastníci budú mať dva týždne príprav od 20. 11. do 6. 12. 2021, aby svoj projekt predstavili porote.

Finále a vyhlásenie víťazov sa uskutoční v decembri.

Ďalšie informácie nájdete na stránke: <https://www.challenge-software-republique.com/>

**Atos**

Atos je globálnym lídrom v digitálnej transformácii s vyše 105 000 zamestnancami a ročnými príjmami viac ako 11 miliárd EUR. Skupina je európskou jednotkou v oblasti kybernetickej bezpečnosti, cloudových a vysokovýkonných počítačov a poskytuje komplexné riešenia šité na mieru pre všetky odvetvia v 71 krajinách. Atos, priekopník v oblasti služieb a produktov v oblasti dekarbonizácie, sa zaväzuje poskytovať bezpečnú a dekarbonizovanú digitálnu technológiu pre svojich klientov.

[www.atos.net](http://www.atos.net)

**Dassault Systèmes**

Dassault Systèmes, spoločnosť 3DEXPERIENCE, je katalyzátorom ľudského pokroku. Poskytuje firmám a ľuďom kolaboratívne 3D virtuálne prostredie na predstavenie udržateľných inovácií. Vytvorením dvojčiat virtuálneho zážitku skutočného sveta s platformou 3DEXPERIENCE a aplikáciami, zákazníci posúvajú hranice inovácií, vzdelávania a výroby. Dassault Systèmes prináša hodnotu viac ako 290 000 zákazníkom všetkých veľkostí, vo všetkých odvetviach, vo viac ako 140 krajinách. [www.3ds.com](http://www.3ds.com)

**Orange**

Orange je jedným z popredných svetových telekomunikačných operátorov s tržbami 42,3 miliardy EUR v roku 2020 a so 139 000 zamestnancami na celom svete. K 30. júnu 2021 má skupina celkovú zákaznícku základňu 263 miliónov zákazníkov na celom svete, vrátane 218 miliónov mobilných zákazníkov a 22 miliónov pevných širokopásmových zákazníkov. Skupina je prítomná v 26 krajinách. Orange je tiež popredným poskytovateľom globálnych IT a telekomunikačných služieb pre nadnárodné spoločnosti pod značkou Orange Business Services. V decembri 2019 Orange predstavil svoj nový strategický plán „Engage 2025“, ktorý sa podľa sociálnej a environmentálnej zodpovednosti zameriava na obnovu svojho modelu operátora. Skupina zrýchľuje v oblastiach rastu, kladenia údajov a umelej inteligencie do centra svojho inovačného modelu. Bude atraktívnym a zodpovedným zamestnávateľom prispôsobeným pre nové profesie. [www.orange.com](http://www.orange.com/)

**Renault Group**

Skupina Renault je na čele objavovania mobility. Vďaka spojeniu so Spoločnosťami Nissan a Mitsubishi Motors a jedinečnými odborným znalosťami v oblasti elektrifikácie, využíva Skupina Renault komplementárnosť svojich 5 značiek: Renault, Dacia, LADA, Alpine a Mobilize, aby svojim zákazníkom ponúkla riešenia inovatívnej a udržateľnej mobility. Spoločnosť má sídlo vo viac ako 130 krajinách, v súčasnosti má viac ako 180 000 zamestnancov a v roku 2020 predala 2,95 milióna vozidiel.

Skupina, ktorá je pripravená čeliť výzvam na cestách aj na trhu, sa zaviazala k ambicióznej transformácii, ktorá vytvára hodnoty. Je zameraná na vývoj nových technológií a služieb, nového radu vozidiel, ktoré sú ešte viac konkurencieschopné, vyvážené a elektrifikované. V súlade s environmentálnymi výzvami sa Skupina Renault zameriava na dosiahnutie uhlíkovej neutrality v Európe do roku 2040. <https://www.renaultgroup.com/en/>

**STMicroelectronics**

V Spoločnosti ST je 46 000 tvorcov a výrobcov polovodičových technológií, ktorí ovládajú dodávateľský reťazec polovodičov s najmodernejšími výrobnými zariadeniami. Ako nezávislý výrobca zariadení spolupracuje s viac ako 100 000 zákazníkmi a tisíckami partnerov na navrhovaní a budovaní produktov, riešení a ekosystémov, ktoré zodpovedajú ich výzvam a príležitostiam a potrebe podporovať udržateľnejší svet. Technológie umožňujú inteligentnejšiu mobilitu, efektívnejšiu správu napájania a energie a rozsiahle nasadenie internetu a technológie 5G. [www.st.com](http://www.st.com).

**Thales**

Thales (Euronext Paris: HO) je globálnym lídrom v oblasti pokročilých technológií, ktoré investujú do inovácií v oblasti digitálnych technológií a „deep tech“ - konektivity, veľkých dát, umelej inteligencie, kybernetickej bezpečnosti a kvantových počítačov - s cieľom vybudovať sebavedomú budúcnosť, ktorá je rozhodujúca pre rozvoj našich spoločností. Skupina poskytuje svojim zákazníkom - podnikom, organizáciám a vládam - v oblasti obrany, letectva, vesmíru, dopravy a digitálnej identity a bezpečnosti riešenia, služby a produkty, ktoré im pomáhajú plniť ich zásadnú úlohu, pričom hybnou silou je ohľaduplnosť k jednotlivcovi. Thales má 81 000 zamestnancov v 68 krajinách. V roku 2020 skupina vygenerovala tržby vo výške 17 miliárd EUR. [www.thalesgroup.com](http://www.thalesgroup.com)

**RENAULT PRESS**

**Ivana Obadalová**

PR manažérka Renault Slovensko

0905 210 315

ivana.obadalova@renault.sk